રે સુંદરવર બોલ્યા શ્યામ
રે સુંદરવર બોલ્યા શ્યામ, કહે છે વા'લો પોતાનું ધામ... રે સુંદર ટેક

રે ભિન્નભિન્ન આકાશ રચાયે, રે જુજવો શબ્દ તેમાં થાયે;
  તેમ જ સહુમાં વેદ મુને ગાયે... રે સુંદર ૧

રે અક્ષર શક્તિ ઘણી સારી, રે બ્રહ્માંડ પ્રત્યે ન્યારી ન્યારી;
  તેમાં સહુ મૂર્તિઓ મારી... રે સુંદર ૨

રે અક્ષર અનંત કળા ધારે, રે અગણિત રૂપ થાઉં ત્યારે;
  મુને જીવ પામે એણે દ્વારે [આરે]... રે સુંદર ૩

રે અક્ષર કોટિનો હું સ્વામી, રે મુજમાં રહે સહુ લય પામી;
  શોભું સદા એક રૂપ ધામી... રે સુંદર ૪

રે સતસંગી સહુ નર નારી, તમ અરથે આજે દેહ ધારી;
  પ્રેમસખી જાયે બલિહારી... રે સુંદર ૫

પ્રેમાનંદ સ્વામી
ભક્તિપદ